SUID-AFRIKAANSE RADIOLIGA 
SARL NUUS SONDAG 31 MAART 2002 


Dit is amateurradiostasie ZS6SRL van die Suid-Afrikaanse Radioliga, die na- 
sionale vereniging vir amateurradio in Suid-Afrika, met `n nuusbulletin wat elke 
Sondag om 08:15 SAST in Afrikaans en om 08:30 SAT in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


Die Pretoria Amateurradioklub kondig met leedwese die heengaan van Kevin 
Napier, ZS6KPN op 27 Maart aan. Hy het sowat 4 weke gelede siek geword en 
desondanks intensiewe mediese sorg het hy nie herstel nie. Hy was `n gereëlde 
SARL Engelse bulletinleser op Sondagoggende en het ook baie oudio bande 
gelees en opgeneem vir die blindes. Kevin laat sy vrou Jean, seun Mark en 
dogter Jane agter en ons wens hulle alle sterkte en moed toe vir die toekoms. 


In die nuus vandag: 
SARLNUUS ONDERVIND PROBLEME 
Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradioaangeleenthede. 


Die SARL nuusdiens nooi klubs en individue om nuus aangaande amateurradio 
aan sarlnews@hotmail.com te stuur. Indien moontlik stuur dit asb in Afrikaans 
sowel as Engels. 


U luister na ZS6SRL. 
Die nuus volg in besonderhede: 
SARLNUUS ONDERVIND PROBLEME 


As gevolg van `n apparatuurfout by Sarlnuus het die jongste adreslys van bul- 
letinintekenare verlore gegaan en moes daar noodgedwonge van `n rugsteunkopie 
van die adreslys gebruik gemaak word vir die versending van hierdie bulletin. 
Die jongste bywerkings van die adreslys sal dus nie ingesluit wees nie. 

Indien van hierdie intekenare wat nie die bulletin ontvang het nie, dit wel oor 
die lug hoor, stuur asb `n kort boodskap met u naam en e-posadres aan sarl- 
news@hotmail.com. Sarlnuus vra om verskoning vir die ongerief en sal poog om 
die probleem so spoedig moontlik te oorkom. 


SARL AJV 


Die Algemene Jaarvergadering van die SARL vind op Saterdag 20 April in die 
Nasionale AmateurRadioSentrum te Radiokop, Gauteng, plaas. Die program, 
met mosies en verslae, is reeds aan lede gepos maar dit is ook op die webblad van 


die SARL beskikbaar by www.sarl.org.za. Klubs word versoek om besonderhede 
solank daarvandaan af te laai en met hulle lede te bespreek. 


SOSIALE FUNKSIE Wes-Rand amateurradioklub hou ’n sosiale funksie op 
Vrydag 19 April om 19:00 by hulle klubhuis te Krotonweg, Wetervredenpark in 
Roodepoort. Die doel met die geleentheid is die saambring van al die afgevaardi- 
ges en belangstellendes na die S.A.R.L se AJV. Daar sal eet- en drinkgoed 
beskikbaar wees teen `n nominale koste. Bespreek asb u plek aangesien dit die 
organiseerders sal help met hulle beplanning. Kontaknommers is soos volg : 
011 726 6807 gedurende kantoorure en 011-7266892 na ure. Bill en Petra staan 
gereed om u van hulp te wees. 


WES-RAND VLOOIMARK 


Op Saterdag die 20ste April hou die Wes-Rand amateurradioklub ’n vlooimark 
by hulle klubhuis te Krotonlaan, Weltevredenpark. Die hekke open om 13:00. 
Hulle vra dat besoekers nie te vroeg opdaag nie aangesien dit lei tot `n opeen- 
hoping by die hekke. Uitstallers word gevra om hulle plekke te bespreek by 
Bill 011 726 6807 gedurende kantoorure. `n Geringe bedraggie word gehef vir 
uitstallers. 


SARL 80-METER @SO-GESELLIGHEID 


Onthou die eerste been van die 80-meter @SO-geselligheid vind op Donderdag 
04 April vanaf 19:00 tot 22:00 SAT plaas. Slegs frekwensies tussen 3600 en 3650 
kHz mag gebruik word en dit is slegs ESB-werking. Deelnemers ruil roepseine, 
seinrapporte, reeksnommer (vanaf 001) en ruitblok of naam van QTH uit. 


10 punte word verdien vir elke kontak met `n Suid-Afrikaanse stasie en 15 punte 
vir elke kontak met `n stasie buite Suid-Afrika. Die adres vir kompetsie- inskry- 
wings is: Die Kompetisiekomitee, Posbus 21762, Bluff, 4036. E-pos navrae aan 
Zs5lp@sharksden.co.za 


SARL LANGDIENSTOEKENNINGS 


Indien u nognie op die SARL se oproep om besonderhede tov langdienstoeken- 
nings gereageer het nie, word u vriendelik versoek om sonder versuim u roepsein, 
naam en aansluitingsdatum per e-pos aan @RM@intekom.co.za, of per telefoon 
aan 021-4603640 te stuur. 


VOLGENDE RAE 


Net 'n herhinnering dat die volgende RAE op Donderdag 23 Mei om 19:00 SAST 
plaasvind. Die sluitingsdatum vir inskrywings is 16 April. 


KLUBNUUS 
SASOLBURG RADIOKLUB VIER MARCONIDAG 


Die Sasolburg Radioklub sal `n geleentheidstasie bedryf ter viering van Mar- 
conidag op 27 April vanaf 08:00 tot 20:00 SAT. Die stasie sal opgerig word by 
die lapa net Suid van die Excell Motorhawe, op die hoek van D.F. Malan- en 


J.G. Strydomrylane. 

Die stasie sal QRV wees op 2m, 6m, HF (30m, 40m & 80m), Pakketradio en 
HF Digitaal. Die hoofdoel van die projek is om amateurradio aan die breë pub- 
liek bekend te stel. Dit sal waardeer word as so veel as moontlik amateurs die 
verrigtinge besoek. 


ZSGPTA VLOOIMARK 


Die Pretoria Amateurradioklub hou hul herfsvlooimark op Saterdag 6 April 
2002. 

Die vlooimark sal oudergewoonte op die Suidkampus van die Universiteit van 
Pretoria gehou word en let op dat die aanvangstyd 12:00 is. 


Almal is welkom om die grootste vlooimark in Suiddelike Afrika by te woon. 
Skakel Almero ZS6RY by (012) 567 3722 of op 082 414 5164 indien u `n tafel 
wil bespreek of aanwysings benodig om by die vlooimark uit te kom. 


SARLNUUS bedank alle nuusbydraers, individue, klubs en ander organisasies 
vir bydraes tot hierdie bulletin en al die stasies wat so getrou die herleidings 
behartig.. Hierdie bulletin is saamgestel deur George, ZS6NE, en gelees deur 

.. vanuit ....... as 'n diens aan radioamateurs, kortgolfluisteraars en elektron- 
ikaentoesiaste 


Die SARL nooi u ook om Sondae om 10:00 na Amateur Radio Mirror nter- 
national op 21560, 9750 en 7082 kHz en 145,750 MHz in die Pretoriagebied 
te luister. `n Heruitsending kan Maandagaande om 20:00 SAST op 3215 kHz 
gehoor word. 

ARMI word deur Telkom en Sentech geborg. 


Die net van die President van die SARL is Sondae om 12:00 op 7082 kHz op die 
lug. 


U het geluister na ZS6SRL, dankie u dat u by ons aangesluit het . Hierdie 
Afrikaanse uitsending eindig nou en SARLNUUS wens u aangename week toe. 


Totsiens almal. 


/EX 


